BASES QUE REGULEN LA CONVOCATÒRIA D'AJUDES PER A CURSAR ESTUDIS DE MÀSTER OFICIAL O GRAU DIRIGIDA A GRUPS D'IMMIGRANTS. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1766)
  + [Valencià](/va/acuerdo/1766)






Selector de idioma

Leer

* [Español](/es/acuerdo/1766)
* [Valencià](/va/acuerdo/1766)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES QUE REGULEN LA CONVOCATÒRIA D'AJUDES PER A CURSAR ESTUDIS DE MÀSTER OFICIAL O GRAU DIRIGIDA A GRUPS D'IMMIGRANTS.[Butlletí Oficial Universitat d'Alacant](/ca/Publicacion)
================================================================================================================================================================================

Secretaria General

Butlletí Oficial Universitat d'Alacant





BASES QUE REGULEN LA CONVOCATÒRIA D'AJUDES PER A CURSAR ESTUDIS DE MÀSTER OFICIAL O GRAU DIRIGIDA A GRUPS D'IMMIGRANTS.

Data d'aprovació
:   24/05/2011

Data de publicació
:   24/05/2011

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1766.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1766)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1766)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES QUE REGULEN LA CONVOCATÒRIA D'AJUDES PER A CURSAR ESTUDIS DE MÀSTER OFICIAL O GRAU DIRIGIDA A GRUPS D'IMMIGRANTS.&url=https://www.boua.ua.es/va/acuerdo/1766)

**Títol:** BASES QUE REGULEN LA CONVOCATÒRIA D'AJUDES PER A CURSAR ESTUDIS DE MÀSTER OFICIAL O GRAU DIRIGIDA A GRUPS D'IMMIGRANTS.

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** dimarts, 24 de maig de 2011

BASES QUE REGULEN LA CONVOCATÒRIA D'AJUDES PER A CURSAR ESTUDIS DE MÀSTER OFICIAL O GRAU DIRIGIDA A GRUPS D'IMMIGRANTS.

Preàmbul

La Universitat d'Alacant (UA), dins de la seua política de Cooperació per al Desenvolupament, arreplegada en el seu Pla Estratègic i més concretament en el Pla Sectorial d'Internacionalització, impulsa, entre d’altres, accions vinculades al codesenvolupament. La integració social de grups d'immigrants procedents de països amb dificultats de desenvolupament es concreta amb la publicació de la present convocatòria. Esta pretén potenciar la participació i cohesió ciutadana de les borses de població de la província d'Alacant vinculades a grups d'immigrants extracomunitaris, principalment d'origen africà i llatinoamericà, mitjançant l'ús combinat d'un factor educatiu concret -l'accés a l'educació superior-, amb la convivència i participació directa en les activitats socials dels barris de la nostra comunitat.

La present convocatòria ha de contribuir a facilitar l'accés a l'educació superior dels grups d'immigrants extracomunitaris, especialment els procedents d'Àfrica i Llatinoamèrica, però també a potenciar la seua projecció social i integració en les comunitats d'acollida. Este últim objectiu contribuirà a aproximar a les comunitats d'origen a la realitat social dels immigrants i a visualitzar positivament la multiculturalitat com a un factor de desenvolupament per al seu entorn.

La present convocatòria compta amb aportacions econòmiques de la Direcció general de Cooperació al Desenvolupament de la Generalitat Valenciana i la CAM i amb la col·laboració del Patronat Municipal de l'Habitatge de l'Ajuntament d'Alacant. El Patronat Municipal de l’Habitatge de l'Ajuntament d’Alacant facilitarà fins a un total de 7 unitats habitacionals amb destinació a esta convocatòria, en el marc del Conveni signat entre el INJUVE, la UA i l'Excm. Ajuntament d'Alacant, complint així el seu mandat d'afavorir l'accés a l'allotjament de joves estudiants amb dificultats econòmiques i socials.

En el marc establit per la Llei 38/2003, de 17 de novembre, General de Subvencions, es procedeix a publicar la present convocatòria, a càrrec dels pressupostos del Vicerectorat de Relacions Internacionals i Cooperació de la Universitat d'Alacant per a l'any 2011, d'acord a les següents bases:

BASES

Article 1. Objecte de la convocatòria.

L'objecte de les presents bases és regular la dotació de 10 beques destinades a immigrants extracomunitaris, principalment africans o llatinoamericans, residents en la província d'Alacant, que desitgen cursar estudis de màster oficial inclosos enl'

[annex II](http://www.ua.es/va/cedip/index.html)

(<http://www.ua.es/va/cedip/index.html>) o estudis de grau, inclosos en l’

[annex IV](http://www.ua.es/va/estudios/estudios-grado.html)

(<http://www.ua.es/va/estudios/estudios-grado.html>)

a la Universitat d'Alacant.

Article 2. Descripció general de la dotació de les ajudes.

Esta convocatòria inclou dos modalitats de beca distintes:

-         modalitat A (sense allotjament)

-         modalitat B (amb allotjament a través d'habitatges de titularitat del Patronat Municipal de l'Habitatge d'Alacant).

Les beques de la present convocatòria consten dels següents components i quanties:

a) Exempció del pagament de les taxes acadèmiques de matrícula corresponents als estudis de màster oficial o grau que cursen en la Universitat d'Alacant, durant el curs 2011-2012. En tot cas, haurien d'abonar-se les taxes administratives.

b) Dotació econòmica mensual de:

-         modalitat A.- Dotació econòmica mensual de 300 euros, des d'octubre de 2011 fins a juny de 2012, ambdós inclusivament, si la o el sol·licitant disposa ja d'allotjament propi.

-         Modalitat B.- Dotació econòmica mensual de 500 euros, des d'octubre de 2011 fins a juny de 2012. D'aquesta dotació, cada estudiant haurà d'abonar el preu del lloguer de l'habitatge propietat del Patronat, amb un preu de 60 € mensuals de lloguer per habitació, més despeses comunitàries i de subministrament.

Article 3 . Requisits de les i els sol·licitants.

Podran presentar-se a esta convocatòria les i els candidats inclosos en l'article primer de les presents bases que complisquen els següents requisits, abans de la finalització del període de presentació d'instàncies:

            Requisits generals:

a)     No posseir nacionalitat espanyola.

b)     Tenir més de 18 anys i haver nascut en algun país extracomunitari, prioritàriament africà o llatinoamericà i tenir permís de residència a Espanya.

c)      No superar els llindars de renda familiar establits en l'

[annex III](http://sri.ua.es/va/cooperacion/documentos/ayudasgvcam/2011-gvcam-annex3-umbrales.pdf)

(<http://sri.ua.es/va/cooperacion/documentos/ayudasgvcam/2011-gvcam-annex3-umbrales.pdf>).

d)     Complir els requisits acadèmics d'accés al màster oficial o al grau, si es tracta del primer curs, o els requisits acadèmics exigits per a la continuació d'estudis, si es tracta de posteriors cursos.

e)     No disposar d'altra beca o ajuda concedida per a la mateixa finalitat.

En la modalitat de beca tipus B:

f)        Estar empadronat, almenys dos anys (excepte en casos excepcionals degudament justificats) en un municipi que es trobe a més de 30 quilòmetres d’Alacant.

g)     Ser menor de 35 anys, en el moment de la sol·licitud i en el cas de ser adjudicatari seguir sent-lo en la data del contracte d’arrendament.

h)      No posseir, ni a nivell individual, ni a nivell familiar en primer grau, un habitatge en propietat en la Comarca de l’Alacantí

Article 4. Formalització de sol·licituds.

Es podran presentar sol·licituds des del 24 de maig de 2011 fins al 30 de juny de 2011, ambdós inclusivament.

Les sol·licituds es dirigiran al Servei de Relacions Internacionals, Subdirecció de Cooperació per al Desenvolupament de la Universitat d'Alacant, a través del Registre General de la Universitat d'Alacant o qualsevol altre procediment establit en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.

Estes sol·licituds es formalitzaran única i exclusivament a través del formulari establit en l'

[Annex I](http://sri.ua.es/va/cooperacion/documentos/ayudasgvcam/2011-gvcam-annex1-formulari.doc):

(<http://sri.ua.es/va/cooperacion/documentos/ayudasgvcam/2011-gvcam-annex1-formulari.doc>)

d'aquesta convocatòria.

Article 5. Documents que han d'adjuntar-se a la sol·licitud.

a)     Copia compulsada de la Declaració de la Renda corresponent a l'exercici 2010, de la totalitat de membres computables de la família, la composició de la qual haurà de ser justificada mitjançant certificat d'empadronament. En el cas que les rendes obtingudes procedisquen de l'estranger, el document equivalent a la declaració de la renda del país.

b)     Certificat de notes del curs anterior obtingut per Campus Virtual, o, si escau, fotocòpia compulsada del títol acadèmic que permeta l'accés als estudis elegits.

c)       Permís de Residència.

d)     Justificació de la residència familiar a més de 30 quilòmetres d’Alacant capital, en el cas de la modalitat de beca tipus B.

Article 6. Comissió de Selecció.

La Comissió de Selecció, té com a competència l'avaluació i selecció de les sol·licituds presentades per les i els candidats.

La seua Presidenta serà la Vicerectora de Relacions Internacionals i Cooperació i estarà integrada per una o un Secretari, que serà membre del Servei de Relacions Internacionals, actuant com a vocals el Vicerector d'Alumnat, el director del CEDIP, el Gerent del Patronat Municipal de l'Habitatge de l'Ajuntament d'Alacant o tècnica o tècnic del Departament Social en qui delegue i la Directora del Servei de Relacions Internacionals, podent així mateix contar amb assessors en cas que foren necessaris.

Article 7. Criteris de Selecció.

Criteri 1: Tindran preferència les i els estudiants que cursen màsters oficials sobre els que cursen estudis de grau.

Criteri 2: Tindran preferència les i els sol·licitants de la modalitat B sobre els que sol·liciten la modalitat A

Criteri 3: Expedient acadèmic.

Article 8. Obligacions de les i els becaris.

Les i els becaris seleccionats, hauran de complir amb les següents obligacions:

1. Sotmetre's a les condicions de control i seguiment de la Subdirecció de Cooperació al Desenvolupament de la UA.

2. Aprofitament acadèmic del curs, que assegure que la beca ha estat destinada a la fi que pretén l'ajuda.

3. Compliment de les obligacions inherents a l'allotjament facilitat pel Patronat de l'Habitatge, en el cas de les ajudes de la modalitat B.

Article 9. Revocació de les ajudes.

El Vicerectorat de Relacions Internacionals i Cooperació, a instància del Servei de Relacions Internacionals, podrà revocar total o parcialment les beques assignades, quan no complisquen les obligacions establides en l'article vuitè de les presents bases.

Disposició final

Es considerarà d'aplicació complementària i supletòria la normativa vigent sobre ajudes a l'estudi de Règim General del Ministeri d'Educació i la qual regula l'adjudicació de les ajudes convocada per la Generalitat Valenciana, en tot el que no està previst en la present regulació.

Alacant, a 24 de maig de 2011.

Signat: María Begoña San Miguel del Hoyo

Vicerectora de Relacions Internacionals

i Cooperació.

Universitat d'Alacant





[Carretera Sant Vicent del Raspeig s/n  
03491 Sant Vicent del Raspeig - Alacant  
 Tel. 30 022 8804 - Fax 45 066 7526](https://www.google.es/maps/@84.008482,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12265&trk=tyah&trkInfo=tarId%5J2545838433851%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)